CELEX: C2007/069/55
Language: lv
Date: 2007-03-24 00:00:00
Title: Lieta T-28/07: Prasība, kas celta 2007. gada 7. februārī — Fels-Werke u.c. pret Komisiju

24.3.2007   
            
            
               LV
            
            
               Eiropas Savienības Oficiālais Vēstnesis
            
            
               C 69/26
            
         Prasība, kas celta 2007. gada 7. februārī — Fels-Werke u.c. pret Komisiju
   (Lieta T-28/07)
   (2007/C 69/55)
   Tiesvedības valoda — vācu
   Lietas dalībnieki
   
      Prasītāji: Fels-Werke GmbH, Goslar (Vācija), Saint-Gobain Glass Deutschland GmbH, Aachen (Vācija) un Spenner Zement GmbH & Co. KG, Erwitte (Vācija) (pārstāvji — H. Posser un S. Altenschmidt, advokāti)
   
      Atbildētāja: Eiropas Kopienu Komisija
   Prasītāju prasījumi:
   
               —
            
            
               atcelt 1. panta 2. punktu Komisijas 2006. gada 29. novembra lēmumā par valsts sadales plānu siltumnīcas efektu izraisošu gāzu emisijas kvotu tirdzniecībai, ko Vācija iesniedza atbilstoši Eiropas Parlamenta un Padomes Direktīvai 2003/87/EK (dokumenta numurs nav publicēts) daļā, kurā Vācijas valsts sadales plāna 6.2. nodaļā zem virsrakstiem “Papildu jaunās iekārtas saskaņā ar ZuG 2007 11. pantu ”un “Sadale saskaņā ar ZuG 2007 8. pantu ”aprakstītās sadales garantijas pirmajā rīcības posmā atzīst par nesaderīgām ar Direktīvu 2003/87/EK;
            
         
               —
            
            
               atcelt šī lēmuma 2. panta 2. punktu daļā, kurā Vācijas Federatīvajai Republikai ir dotas norādes attiecībā uz Vācijas valsts sadales plāna 6.2. nodaļā zem virsrakstiem “Papildu jaunās iekārtas saskaņā ar ZuG 2007 11. pantu ”un “Sadale saskaņā ar ZuG 2007 8. pantu ”aprakstīto sadales garantiju pirmajā rīcības posmā piemērošanu un turklāt nosaka to pašu ieviešanas koeficientu, kā citām līdzīgām pastāvīgām iekārtām;
            
         
               —
            
            
               piespriest Komisijai atlīdzināt visus tiesāšanās izdevumus.
            
         Pamati un galvenie argumenti
   Prasītāji vēršas pret Komisijas 2006. gada 29. novembra lēmumu par valsts sadales plānu siltumnīcas efektu izraisošu gāzu emisiju kvotu tirdzniecībai, ko Vācija iesniedza atbilstoši Eiropas Parlamenta un Padomes Direktīvai 2003/87/EK. Tajā Komisija iebilst pret noteiktiem valsts sadales plāna aspektiem to nesaderības ar Direktīvas 2003/87/EK III pielikumu dēļ (1).
   Prasītāji, kas lieto iekārtas, uz kurām attiecas emisijas kvotas, apgalvo, ka apstrīdētais lēmums tās skar tieši un individuāli.
   Savas prasības pamatojumam viņi izvirza četrus prasības pamatus:
   Vispirms tās apgalvo, ka 2006. gada 29. novembrī atbildētāja vairs nebija tiesīga noraidīt Vācijas valsts sadales plānu, jo bija jau beidzies Direktīvas 2003/87/EK 9. panta 3. punktā paredzētais saistošais termiņš.
   Turklāt prasītājas apgalvo, ka 9. panta 3. punkts saistībā ar Direktīvas 2003/87/EK III pielikuma kritērijiem ir kļūdaini piemērots materiālā nozīmē. Tie uzskata, ka Komisijas kritizētās sadales garantijas jaunām iekārtām nav valsts atbalsts EKL 87. panta 1. punkta nozīmē. Attiecīgās iekārtas nav saņēmušas arī nepamatotas priekšrocības.
   Līdz ar to apstrīdētais lēmums nav pietiekami pamatots un tāpēc pārkāpj EKL 253. pantu.
   Visbeidzot apstrīdētais lēmums pārkāpj Kopienu tiesiskās paļāvības aizsardzības principu.
   
      (1)  Eiropas Parlamenta un Padomes 2003. gada 13. oktobra Direktīva 2003/87/EK ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (OV L 275, 32. lpp.).